CELEX: 32017R0748
Language: sk
Date: 2016-12-14 00:00:00
Title: Delegované nariadenie Komisie (EÚ) 2017/748 zo 14. decembra 2016, ktorým sa mení príloha I k nariadeniu Európskeho parlamentu a Rady (EÚ) č. 510/2011 s cieľom zohľadniť vývoj hmotnosti nových ľahkých úžitkových vozidiel registrovaných v roku 2013, 2014 a 2015 (Text s významom pre EHP )

29.4.2017   
            
            
               SK
            
            
               Úradný vestník Európskej únie
            
            
               L 113/9
            
         DELEGOVANÉ NARIADENIE KOMISIE (EÚ) 2017/748
   zo 14. decembra 2016,
   ktorým sa mení príloha I k nariadeniu Európskeho parlamentu a Rady (EÚ) č. 510/2011 s cieľom zohľadniť vývoj hmotnosti nových ľahkých úžitkových vozidiel registrovaných v roku 2013, 2014 a 2015
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 510/2011 z 11. mája 2011, ktorým sa stanovujú emisné normy pre nové ľahké úžitkové vozidlá ako súčasť integrovaného prístupu Únie na zníženie emisií CO2 z ľahkých vozidiel (1), a najmä na jeho článok 13 ods. 5,
   keďže:
   
               (1)
            
            
               Priemerná hodnota hmotnosti použitá na výpočet špecifických emisií CO2 pre každé nové ľahké úžitkové vozidlo sa má upraviť každé tri roky, aby sa zohľadnili všetky zmeny v priemernej hmotnosti nových vozidiel registrovaných v Únii.
            
         
               (2)
            
            
               Z monitorovania hmotnosti nových ľahkých úžitkových vozidiel v prevádzkovom stave registrovaných v kalendárnych rokoch 2013, 2014 a 2015 vyplýva, že priemerná hmotnosť sa zvýšila a hodnota M0 uvedená v bode 1 písm. b) prílohy I k nariadeniu (EÚ) č. 510/2011 by sa preto mala upraviť.
            
         
               (3)
            
            
               Nová hodnota by sa mala určiť tak, že sa vezmú do úvahy iba tie hodnoty, ktoré mohli príslušní výrobcovia overiť, pričom z výpočtu sú vylúčené hodnoty, ktoré boli zjavne nesprávne, t. j. hodnoty nižšie ako 500 kg, ako aj hodnoty týkajúce sa vozidiel, ktoré nepatria do rozsahu pôsobnosti nariadenia (EÚ) č. 510/2011 vrátane vozidiel s referenčnou hmotnosťou vyššou ako 2 840 kg. Nová hodnota je okrem toho založená na váženom priemere, pričom sa zohľadňuje počet nových registrácií vozidiel v jednotlivých referenčných rokoch.
            
         
               (4)
            
            
               Na základe uvedených skutočností by sa hodnota M0, ktorá sa má uplatňovať od roku 2018, mala zvýšiť o 60,4 kg z 1 706,0 na 1 766,4,
            
         PRIJALA TOTO NARIADENIE:
   Článok 1
   Bod 1 písm. b) prílohy I k nariadeniu (EÚ) č. 510/2011 sa nahrádza takto:
   
      „od roku 2018:
      špecifické emisie CO2 = 175 + a × (M – M0),
      kde:
      
                  M
               
               
                  =
               
               
                  hmotnosť vozidla v kilogramoch (kg),
               
            
                  M0
                  
               
               
                  =
               
               
                  1 766,4,
               
            
                  a
               
               
                  =
               
               
                  0,093;“.
               
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. decembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 145, 31.5.2011, s. 1.